Document ID: /roh_data/filtered/fineweb-2-filterrobots_roh.jsonl.gz/73368

Survetsch divin preeucaristic
da Rogaziun federala
Dumengia, ils 16 da settember allas 09.30 uras
Cun plascher envidein nus vus, cars affons, al survetsch divin dalla dumengia da Rogaziun federala. Da cuminonza engraziein nus a Diu, nies Bab, il Scaffider per tut quei che crescha e verdeghescha ella natira.
Devoziun per ils affons e lur mummas
Margis, ils 18 da settember allas 16.00 uras
Tema: La historia dil ruog dad aua da Leo Tolstoi
Cu nus havein seit buin nus aua, sirup ni auas cun borlas. Nus fagein bugen termagls cun l’aua e mein bugen a far bogn. Nus duvrein l’aua senza far pli bia patratgs surdlunder. Nus savein semplamein arver la spina d’aua e gia cuora l’aua. Aua secapescha per nus bunamein da sessez.
Oz lein nus far patratgs sur da l’aua ed engraziar per l’aua. Nus duvrein aua per saver viver. Quei udin nus duront “La historia dil ruog dad aua”.
Devoziun per ils affons e lur mummas
Margis, ils 30 d’october allas 16.00 uras
Tema: Frederick da Leo Lionni
Duront la devoziun udin nus sco las miurs rimnan reservas pigl unviern. Mo tgei fa Frederick tochen che tschellas miurs lavuran? Da sias reservas udin nus en la historia.
Igl ei atun. La sera vegn ei pli e pli spert stgir. La natira ed ils animals van a durmir. Era nus mein la sera a durmir. Tgei fagein nus avon ch’ir a letg? Tgei fagein nus per saver sedurmentar? Forsa duvrein nus in uorset. Forsa fagein nus in’oraziun tiel Segner ni cantein ina canzun? Il Segner pertgira nus duront la notg.